Greta Thunberg

Ymgyrchydd amgylcheddol a myfyriwr ysgol Swedaidd yw Greta Ernman Thunberg sydd wedi ei disgrifio fel model rôl ar gyfer gweithredu gan fyfyrwyr byd-eang. Mae hi'n adnabyddus am ddechrau'r mudiad streic ysgol dros yr hinsawdd ym mis Tachwedd 2018 a dyfwyd yn gyflym iawn ar ôl cynhadledd COP24 yn 2018 ym mis Rhagfyr 2018. Dechreuodd ei protest personol ym mis Awst 2018 gyda'i Skolstrejk för klimatet fel unigolyn yn barhaol tu allan i'r Riksdag, senedd Sweden. Fe dynnodd sylw y wasg yn araf deg. Ar 15 Mawrth 2019 roedd oddeutu 1.4 miliwn o fyfyrwyr mewn 112 gwlad o gwmpas y byd wedi ymuno â'i galwad i streicio a phrotestio. Roedd y streic hinsawdd nesaf wedi ei gynllunio am 24 Mai 2019. Ar 13 Mawrth 2019, enwebwyd Thunberg gan dri aelod o Storting, senedd Norwy, am ymgeisydd ar gyfer Gwobr Heddwch Nobel yn 2019. Atebodd Thunberg bod hi'n 'freintiedig a diolchgar iawn' am yr enwebiad. Mae Thunberg eisoes wedi derbyn sawl gwobr am ei phrotest.